cyanic-selkie/wikianc huggingface dataset:
টেড ডেক্সটার
এডওয়ার্ড রাল্ফ টেড ডেক্সটার, সিবিই (Ted Dexter; জন্ম: ১৫ মে, ১৯৩৫–মৃত্যু: ২৫ আগস্ট, ২০২১) ইতালির মিলানে জন্মগ্রহণকারী ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকে ইংল্যান্ড দলকে নেতৃত্ব দেন। এছাড়াও, কাউন্টি ক্রিকেটে সাসেক্স দলের অধিনায়কত্ব করেন। মাঝারিসারির আক্রমণধর্মী ব্যাটসম্যানের ভূমিকায় আবির্ভূত হতেন। পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন 'লর্ড টেড' ডাকনামে পরিচিত টেড ডেক্সটার।
প্রারম্ভিক জীবন
র‌্যাডলি কলেজে অধ্যয়ন করেন তিনি। সেখানেই তিনি প্রথম একাদশে ১৯৫০ থেকে ১৯৫৩ সাল পর্যন্ত খেলতে থাকেন। আত্মবিশ্বাসের সাথে চলাফেরা করায় তিনি ‘লর্ড টেড’ ডাকনামে পরিচিতি পান। ১৯৫৬-৫৭ সালে মালয়ে জরুরী অবস্থা চলাকালে জাতীয় সেবা হিসেবে ১১শ হাসার্সে সেকেন্ড লেফট্যানেন্ট হিসেবে দায়িত্ব পালন করেন। ফলশ্রুতিতে মালয় প্রচারণা পদক লাভ করেন। অক্টোবর, ১৯৫৫ সালে কেমব্রিজের জেসাস কলেজে ভর্তি হন। সেখানে তিনি গল্ফ ও রাগবি’র পাশাপাশি ক্রিকেটে অংশ নেন।
কাউন্টি ক্রিকেট
১৯৫৬, ১৯৫৭ ও অধিনায়ক হিসেবে ১৯৫৮ সালে বিশ্ববিদ্যালয়ের খেলাগুলোয় অংশ নেন। ১৯৫৭ সালে জেন্টলম্যানের বিপক্ষে ৫/৮ ও ৩/৪৭ লাভ করে সকলের দৃষ্টি কাড়েন। একই বছরে সাসেক্সে যোগ দেন। পরবর্তীতে ডেক্সটার সাসেক্সের অধিনায়কত্ব করেন ও ১৯৬৫ সালে অবসরের পূর্ব-পর্যন্ত এ দায়িত্বে ছিলেন।
জিলেট কাপের উদ্বোধনী আসরটি প্রথম বড় ধরনের একদিনের প্রতিযোগিতারূপে চিহ্নিত হয়ে আসছে। লর্ডসের ফাইনালে টেড ডেক্সটার সাসেক্সের অধিনায়কত্ব করেন। তিনি নতুন ধরনের এ ক্রিকেটকে ‘মৌচাকে একটি মৌমাছির প্রবেশরূপে’ আখ্যায়িত করেন। উইজডেন অ্যালমেনাক ফাইনালে তার বৃহৎ কৌশলকে চিহ্নিত করে। নরম পিচে সাসেক্স ১৬৮ রানে অল-আউট হলে বৃষ্টি ওরচেস্টারশায়ারের অগ্রযাত্রাকে রুখে দেয়। এমনকি দলটি ১৫৪ রান সব উইকেট হারালে সাসেক্স নাটকীয়ভাবে ১৪ রানের জয় পায়। পরের বছরও সাসেক্স শিরোপা অক্ষুণ্ন রেখেছিল।
টেস্ট ক্রিকেট
১৯৫৮ সালে নিউজিল্যান্ডের বিপক্ষে তার টেস্ট অভিষেক ঘটে। খেলায় তিনি ৫২ রান সংগৃহীত করেন। ই.ডব্লিউ. সোয়ানটন ভেবেছিলেন যে, তাকে হয়তো ১৯৫৮-৫৯ মৌসুমে পিটার মে’র এমসিসি দলের সদস্যরূপে অস্ট্রেলিয়ায় নেয়া হবে। শেষ পর্যন্ত প্যারিসে অবস্থানরত মডেল স্ত্রীর কাছ থেকে ফিরে এসে পিটার মে’র আঘাতে জর্জরিত দলে পুণরায় অন্তর্ভুক্ত হন। সফরের মাঝামাঝি সময়ে ডেক্সটার যোগ দেন ও প্রস্তুতির সময় না নিয়েই প্রস্তুতিমূলক খেলায় অংশ নেন। এ খেলাগুলোয় ভালো করলেও টেস্টে ব্যর্থ হন। তাস্বত্ত্বেও সফর চালিয়ে যান ও নিউজিল্যান্ডের বিপক্ষে অভিষেক টেস্ট সেঞ্চুরি হাঁকান। ১৯৫৯-৬০ মৌসুমে ভারত ও ক্যারিবীয়ায় দূর্দান্ত সময় অতিবাহিত করলেও দলে অন্তর্ভুক্তির বিষয়ে ব্যাপকভাবে সমালোচিত হন। কিন্তু ওয়েস হল ও চার্লি গ্রিফিথের ন্যায় ফাস্ট বোলারদের মোকাবেলা করে উপযুক্ত জবাব দেন। প্রথম টেস্টে অপরাজিত ১৩২*, চতুর্থ টেস্টে ১১০ সহ ৬৫.৭৫ গড়ে ৫২৬ রান তোলেন ও ইংল্যান্ডের ব্যাটিং গড়ে শীর্ষস্থানে আরোহণ করেন। এরফলে ১৯৬১ সালে উইজডেন কর্তৃপক্ষ তাকে অন্যতম বর্ষসেরা ক্রিকেটাররূপে ঘোষণা করে।
ঘরোয়া টেস্ট সিরিজে দক্ষিণ আফ্রিকার বিরুদ্ধে নিষ্প্রভ ছিলেন। কিন্তু, এজবাস্টনে অনুষ্ঠিত ১৯৬১ সালের অ্যাশেজ সিরিজের প্রথম টেস্টের দ্বিতীয় ইনিংসে ৩২১ রানের ইনিংস পরাজয় এড়াতে নামে। এ ইনিংসে তিনি ৩১ বাউন্ডারী সহযোগে ১৮০ তোলেন যা দ্বিতীয় বিশ্বযুদ্ধের পর ইংল্যান্ডের সর্ববৃহৎ সেঞ্চুরি ছিল। কিন্তু খেলার শেষদিকে ববি সিম্পসনের বলে ছক্কা হাঁকাতে গেলে তিনি স্ট্যাম্পড হন। ওল্ড ট্রাফোর্ডে খ্যাতনামা চতুর্থ টেস্টে ৮৪ মিনিট ক্রিজে অবস্থান করে দর্শনীয় ৭৬ রান তোলেন। খেলায় ইংল্যান্ডের আর দরকার ছিল মাত্র ১০৬ রান ও হাতে ছিল ৯ উইকেট। তাস্বত্ত্বেও ইংল্যান্ডের ব্যাটিংয়ে ধ্বস নামে ও টেস্টে পরাজিত হওয়াসহ সিরিজে পরাজয়বরণ করে।
অবসর
১৯৬৪ সালের সাধারণ নির্বাচনে অংশ নেয়ার লক্ষ্যে দক্ষিণ আফ্রিকা সফর থেকে নিজ নাম প্রত্যাহার করেন। কিন্তু নির্বাচনে পরাজিত হবার পর এম.জে.কে. স্মিথের সহকারী অধিনায়কের দায়িত্ব পালন করেন। ১৯৬৫ সালে ওয়েস্ট লন্ডনে জাগুয়ার গাড়ি দুর্ঘটনায় পা ভেঙ্গে ফেলার প্রেক্ষিতে তার খেলোয়াড়ী জীবনের সমাপ্তি ঘটে। ১৯৬৮ সালে ক্রিকেট থেকে অবসর নেয়ার পর সাংবাদিক, অনুষ্ঠান পরিচালকের দায়িত্ব পালন করেন ও পিআর কোম্পানী প্রতিষ্ঠা করেন। ১৯৮০-এর শেষদিকে বব উইলিসের সাথে ফাস্ট বোলারের সন্ধানে যোগ দেন।
আইসিসি প্লেয়ার র‌্যাঙ্কিং
১৯৮৭ সালে টেস্ট ক্রিকেটারদের র‌্যাঙ্কিং প্রথা প্রবর্তনের সাথে জড়িয়ে পড়েন। পরিসংখ্যানবিদ গর্ডন ভিন্স ও রব ইস্টাওয়ে’র সাথে তিনি ডিলোইটেস রেটিংস চালু করেন। রেটিংটি দ্রুত জনপ্রিয়তা লাভ করতে থাকে ও ২০০৩ সালে আন্তর্জাতিক ক্রিকেট কাউন্সিল কর্তৃপক্ষ আনুষ্ঠানিকভাবে গ্রহণ করে। এরপর থেকেই এটি আইসিসি প্লেয়ার র‌্যাঙ্কিং হিসেবে গ্রহণ করা হয়। ২০০৫ সালে ক্রিকেটার সাময়িকীর এ নিবন্ধে তিনি বলেন যে, র‌্যাঙ্কিংয়ের ধারণাটি ক্রিকেট জীবনে সর্বাপেক্ষা বৃহৎ অংশগ্রহণ। এক্সটা-কভার ড্রাইভে কয়েকটি জোড়ালো আঘাতে সংগৃহীত রানের চেয়ে এটিই সেরা।
ইসিবি সভাপতি
১৯৮৯ সালে পিটার মে’র পরিবর্তে ইংল্যান্ড ক্রিকেট দলের নির্বাচকমণ্ডলীর সভাপতিরূপে দায়িত্বভার গ্রহণ করেন। ব্যবসায়িক ক্ষতি পোষাতে তাঁকে ৬০,০০০ পাউন্ড-স্টার্লিং প্রদান করা হয় যা সভাপতি হিসেবে প্রথম। তাঁর সময়কালে ইংল্যান্ড দল দূর্বলতম সময় অতিবাহিত করে। তাস্বত্ত্বেও কিছু সফলতা আসে। তন্মধ্যে, ১৯৯০ সালে ১৯ বছর পর ওয়েস্ট ইন্ডিজের বিপক্ষে জয় উল্লেখযোগ্য। ১৯৯২-৯৩ মৌসুমে ‘ব্রাউনওয়াশ’ নামে পরিচিত ৩-০ ব্যবধানে ভারতের কাছে পরাজিত হবার পর ডেভিড গাওয়ারকে বিতর্কিতভাবে দল থেকে বাদ দেয়া হয়। কিন্তু, ১৯৯৩ সালের শেষ দিকে এ দায়িত্ব থেকে অব্যাহতি নেন। ইংরেজ ক্রিকেটকে তিনদিন থেকে চারদিনে রূপান্তরের প্রক্রিয়ায় নিয়ে আসার ফলে ব্যাপক প্রভাব বিস্তার করে। এ প্রেক্ষিতে রিচি বেনো মন্তব্য করেন যে, সামনের বছরগুলোয় ইংরেজ ক্রিকেট ব্যাপকভাবে সুফল ভোগ করবে। সেইসাথে আমি মনে করি না যে, অন্য কেউ এ কৃতিত্বের ভাগিদার হবে। এছাড়াও তিনি এমসিসি’র সভাপতি মনোনীত হন ও টনি লুইস ২০০৩ সালে তার স্থলাভিষিক্ত হবার পূর্ব-পর্যন্ত এ দায়িত্বে ছিলেন। প্রশাসনিক দায়িত্ব হিসেবে এমসিসি’র ইংল্যান্ড কমিটিরও সভাপতি ছিলেন। ২০০১ সালে নববর্ষের সম্মাননা হিসেবে সিবিই পদবীতে ভূষিত হন তিনি।
ব্যক্তিগত জীবন
কেন্টের সাবেক ক্রিকেটার টম লংফিল্ডের কন্যা সুজান জর্জিনা লংফিল্ডকে বিয়ে করেন। কেমব্রিজ বিশ্ববিদ্যালয়ে স্নাতক-পূর্ব শ্রেণীতে অধ্যয়নকালীন এক পার্টিতে তার সাথে স্বাক্ষাৎ হয় ও প্রথম দেখাতেই তাকে বিয়ের প্রস্তাব দেন। মডেল হিসেবে কাজ করে ও ১৯৬২-৬৩ মৌসুমে অস্ট্রেলিয়া সফরে স্বামীর সাথে যান। সেখানে তিনি গণমাধ্যমের দিকে ঝুঁকে পড়েন ও যে-কোন ক্রিকেটারের তুলনায় অধিক অর্থ উপার্জনে সক্ষম ছিলেন। তাদের সংসারে টমাস ও জেনেভিভ নামে পুত্র-কন্যা রয়েছে।
আমিনুর রহমান সজীব
মোহাম্মদ আমিনুর রহমান সজীব (জন্ম: ১৮ জুন ১৯৯৪; আমিনুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করলেও একটি ম্যাচেও অংশগ্রহণ করেননি। ২০১৬–১৭ মৌসুমে, তিনি ঢাকা আবাহনী হতে ঢাকা মোহামেডানে যোগদান করেছিলেন, যেখানে তিনি ১৩ ম্যাচে ১টি গোল করেছিলেন। ২০২১–২২ মৌসুমে, তিনি ঢাকা মোহামেডান হতে বাংলাদেশী ক্লাব মুক্তিযোদ্ধা সংসদে যোগদান করেছেন।
২০১৪ সালে, সজীব বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। একই বছরে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
প্রারম্ভিক জীবন
মোহাম্মদ আমিনুর রহমান সজীব ১৯৯৪ সালের ১৮ই জুন তারিখে বাংলাদেশের জন্মগ্রহণ করেছেন।
আন্তর্জাতিক ফুটবল
সজীব বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন। তিনি ২০১৪ সালের ২২শে সেপ্টেম্বর তারিখে অনুষ্ঠিত ২০১৪ এশিয়ান গেমসের গ্রুপ পর্বে নিজেদের শেষ ম্যাচে হংকং অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
জ্যাক নিকোলসন
জন জোসেফ "জ্যাক" নিকোলসন (জন্ম: ২২ এপ্রিল ১৯৩৭) হলেন একজন মার্কিন চলচ্চিত্র অভিনেতা। নিউরোটিক চরিত্রগুলোকে সুন্দরভাবে ফুটিয়ে তোলার জন্য তিনি বিশ্বব্যাপী পরিচিতি লাভ করেছেন।
নিকোলসন মোট ১২ বার অস্কার মনোনয়ন লাভ করেছেন যার মধ্যে পুরস্কার পেয়েছেন তিন বার: দুই বার সেরা অভিনেতা এবং এক বার সেরা পার্শ্ব অভিনেতা হিসেবে। ওয়াল্টার ব্রেন্যান ও নিকোলসন যৌথভাবে পুরষদের মধ্যে অভিনয়ের জন্য সবচেয়ে বেশি বার অস্কার জিতেছেন। আর সামগ্রিকভাবে ক্যাথরিন হেপবার্নের (৪ বার) পরই তার স্থান। এছাড়াও তিনি মাত্র তিন জন মার্কিন অভিনেতার একজন যারা ১৯৬০-এর দশক থেকে শুরু করে প্রতি দশকেই অন্তত তিন বার করে অভিনয়ের জন্য অস্কার মনোনয়ন লাভ করেছেন। অন্য দুজন হলেন মাইকেল কেইন ও পল নিউম্যান। তার অভিনীত উল্লেখযোগ্য ছবির মধ্যে রয়েছে ইজি রাইডার, ফাইভ ইজি পিসেস, চায়নাটাউন, ওয়ান ফ্লু ওভার দ্য কাকুস নেস্ট, দ্য প্যাসেঞ্জার, দ্য শাইনিং, টার্মস অফ এন্ডিউরমেন্ট, ব্যাটম্যান, আ ফিউ গুড মেন, অ্যাজ গুড অ্যাজ ইট গেট্‌স, অ্যাবাউট শ্মিট, সামথিংস গটা গিভ এবং দ্য ডিপার্টেড।
মুসনাদ আল-ফিরদাউস
মুসনাদুল ফিরদাউস (مسند الفردوس) হল সুন্নি ইসলামের একটি সংগৃহীত হাদিসের সংকলন গ্রন্থ। সুন্নি পণ্ডিত আবু মনসুর আদ-দাইলামি (মৃঃ ৫৫৮ হিঃ - ১১৬২ খ্রিঃ) এটি প্রণয়ন করেন।
বর্ণনা
এতে মাকতাবা শামিলা অনুসারে প্রায় তিন হাজার (৩০০০) হাদিস রয়েছে। এই সংকলনটি পণ্ডিতদের মধ্যে খুব বেশি বিখ্যাত নয় কারণ হাদিসের উদ্ধৃতি দেওয়ার সময় বর্ণনাকারীদের শৃঙ্খলা বিশেষভাবে দেওয়া হয়নি।
প্রকাশনা
গ্রন্থটি অনেক প্রকাশক প্রকাশ করেছেন। তবে মূলত এটি আরবী ভাষায়: مكتبة الأستاذ الدكتور محمد بن تركي التركي -
প্রকৌশলী
প্রকৌশলীরা হলেন দক্ষ প্রযুক্তিবিদ । গাণিতিক ও বৈজ্ঞানিক জ্ঞানের প্রয়োগ ঘটিয়ে ব্যবহারিক সমস্যার নিরাপদ এবং অর্থনৈতিক বিচারে গ্রহণযোগ্য সমাধান খোঁজাই প্রকৌশলীর কাজ । প্রকৌশলী শব্দের ইংরেজি প্রতিশব্দ engineer এসেছে লাতিন ingenium থেকে, যার অর্থ 'চালাকি' । তবে গত কয়েক শতাব্দীতে শিল্প বিপ্লবের পর ক্রমাগত প্রযুক্তিগত উন্নয়নের সাথে সাথে অর্থেরও খানিকটা পরিবর্তন ঘটেছে । বর্তমানে প্রকৌশলী বলতে ব্যবহারিক বিজ্ঞানীদেরকে বোঝানো হয় ।
পরিকল্পনা
প্রকৌশলীরা নতুন প্রযুক্তিগত সমাধান উন্নতিসাধন করে। প্রকৌশল নকশা প্রক্রিয়ায় একজন প্রকৌশলীকে অনেক কিছু করতে হয় যেমন, সমস্যা অনুসন্ধান, গবেষণা, মানদণ্ড বিশ্লেষণ, সম্ভাব্য সমাধান ও বিশ্লেষণ এবং সিদ্ধান্ত গ্রহণ। প্রকৌশলীদের বেশিরভাগ সময় গবেষণা, সমস্যার স্থান, প্রয়োগ এবং তথ্য বিনিময়ে ব্যয় হয়। প্রকৌশলী তার মেধা দিয়ে বিভিন্ন রকম সমাধান বের করবে এবং সেরা উপায় গ্রহণ করবে। তাদের চরম এবং অনন্য করনীয় হল সনাক্তকরন, উপলব্ধি এবং সীমাবদ্ধতা ব্যাখ্যা করে একটি সফল সমাধান বের করা।
বিশ্লেষণ
প্রকৌশলীরা পরীক্ষন, উৎপাদন বা রক্ষণাবেক্ষণে বিভিন্ন ইঞ্জিনীরিং বিশ্লেষণ কৌশল ব্যবহার করে। বৈশ্লেষিক প্রকৌশলীরা যদি উৎপাদন পর্যবেক্ষণ করেন তাহলে তারা, প্রক্রিয়াগন ত্রুটি খুজে বের করেন এবঙ্গি উৎপাদন পরিক্ষা করে দেখেন যাতে মান বজায় থাকে। তারা একটি প্রকল্পের সভাব্কয সময় ও খরচ হিসাব করেন। তত্ত্বাবধানকারী প্রকৌশলীরা সমগ্র প্রকল্প বা বড় অঙ্গিশের দায়িত্বে থাকেন। বৈজ্ঞানিক গবেষণার মাধ্যমে বৈজ্ঞানিক মানদণ্ড, বিভিন্ন বস্তুর চারিত্রিক বৈশিষ্ট্য ও যন্ত্রের কার্যকারিতা বর্ণনা করে। অনেক প্রকৌশলী নকশা তৈরি, বিশ্লেষণ ও পরিক্ষনের কাজে কম্পিউটার ব্যবহার করেন।
নৈতিকতা
প্রকৌশলীরা জনগণ, তাদের মক্কেল, নিয়োগকর্তা এবং পেশায় দায়িত্বশীল। প্রকৌশল সমাজের প্রতিষ্ঠিত কোড অফ প্রাকটিস এবং নীতিশাস্ত্র কোড দ্বারা পরিচালিত। প্রত্যেক প্রকৌশল অনুষদ এবং পেশাদার সমাজ নীতিশাস্ত্র কোড দ্বারা পরিচালিত এবং এর সদস্যরা তা মেনে চলতে বাধ্য। তাদের বিশেষত্বের উপর ভিত্তি করে, প্রকৌশলীরা নির্দিষ্ট সংবিধি, পণ্যের দায় আইন, এবং ব্যবসায়িক নীতিশাস্ত্র দ্বারা পরিচালিত হতে পারে। বাংলাদেশের প্রকৌশলীরা ইঞ্জিনিয়ার্স ইনস্টিটিউশন, বাংলাদেশ দ্বারা নিবন্ধিত। নিবন্ধিত প্রকৌশলীরা নীতিশাস্ত্র কোড দ্বারা পরিচালিত।
অসন্ধিমিত্রা
অসন্ধিমিত্রা (असन्धिमित्रा,পালি :অসন্ধিমিত্তা) মৌর্য সম্রাট অশোকের প্রধান মহিষী ছিলেন। মহাবংশ(পালি:মহাবংস) নামক সিংহলী বৌদ্ধ গ্রন্থে তাঁকে প্রশংসা করা হয়েছে।
পরিচয়
অসন্ধিমিত্রা অসন্ধিবৎ নামক উত্তরাপথের এক ক্ষুদ্র রাজ্যের রাজকন্যা ছিলেন।এটি উত্তর ভারতে হরিয়ানায় অবস্থিত ছিল বলে ধারণা করা হয়। পরবর্তীকালে তাঁর সঙ্গে মৌর্য রাজকুমার অশোকের বিবাহ সম্পন্ন হয়। অসন্ধিমিত্রার পূর্বপরিচয় বিস্তারিত জানা যায়নি। তবে সমসাময়িক কিছু রাজ্যাঙ্ক ও পরবর্তীকালের কিছু গ্রন্থ থেকে তাঁর বিবাহোত্তর জীবন নিয়ে কিছুটা জানা যায়।
প্রভাব
অশোক সিংহাসনলাভ করার পর অসন্ধিমিত্রা তাঁর প্রধান মহিষীর মর্যাদা লাভ করেন এবং ২৪০ খ্রিস্টপূর্বাব্দে তাঁর মৃত্যু পর্যন্ত অশোকের প্রধান পত্নী রূপে মর্যাদা পান। তিনি তাঁর জীবদ্দশায় পাটলীপুত্রের প্রাসাদে গুরুত্বপূর্ণ ব্যক্তি ছিলেন। তিনি অন্য সম্রাজ্ঞী ও উপপত্নীদের তুলনায় প্রভাবশালী ছিলেন । মহাবংশ নামক সিংহলীগ্রন্থে রয়েছে তিনি সম্রাট অশোকের মৃত্যুর চার বছর পূর্বে মৃত্যুবরণ করেন। এই সম্রাজ্ঞী সন্তানহীনা অবস্থায় মৃত্যুবরণ করেন। ত্রৈভূমিকথা নামক গ্রন্থে বর্ণিত হয়েছে যে অসন্ধিমিত্রা সম্রাট অশোককে বৌদ্ধধর্ম গ্রহণে উৎসাহিত করেছিলেন এবং ৮৪০০০ স্তূপ ও ৮৪০০০ বৌদ্ধবিহার নির্মাণেও অনুপ্রেরণা দিয়েছিলেন।
নাম
সিংহলীগ্রন্থ মহাবংশে রয়েছে যে তাঁর অস্থিসন্ধিগুলো শুধু ভাঁজ করলে দৃশ্যমান হতো।তাই তাঁর নাম অসন্ধিমিত্রা। সম্ভবত এখানে তাঁর দৈহিক গঠনকে "অদৃশ্য" উপমা দিয়ে বোঝানোর চেষ্টা করা হয়েছে। আক্ষরিকভাবে "অসন্ধিমিত্রা" শব্দের অর্থ হতে পারে বিচ্ছিন্নের (অসন্ধি) বন্ধু (মিত্রা)।
কোয়ান্টাম ডট
কোয়ান্টাম ডট (ইংরাজী: quantum dot) এমন এক বিশেষ আকারে থাকা পদার্থ (প্রধানত অর্ধপরিবাহী) যেখানে এক্সাইটন (exciton) (এগুলি ইলেকট্রন এবং হোল) তিন দিক থেকেই আবদ্ধ হয়ে থাকে। এই কোয়ান্টাম ডটগুলির ধর্ম সেই পদার্থটির আণবিক অবস্থা এবং স্থূল অবস্থার ধর্মের মধ্যবর্তী।  ১৯৮০ সালের প্রারম্ভে আলেক্সেই একিমোভ (Alexei Ekimov) কাঁচ মেট্রিক্সে এবং লুইস ই ব্রুস তরলে দ্রবীভূত অবস্থায়  কোয়ান্টাম ডট আবিষ্কার করেছিলেন। এই বিশেষ অবস্থায় থাকা পদার্থকে কোয়ান্টাম ডট বলে নামকরণ করেছিলেন পদার্থবিদ মার্ক রিড ।
গবেষকগণ ট্রানজিস্টার, সৌরকোষ (Solar cell), ডায়োড লেজার ইত্যাদিতে কোয়ান্টাম ডট ব্যবহার করেছেন। চিকিৎসা বিজ্ঞানের বিভিন্ন স্তরে মেডিক্যাল ইমেজিং এবং কোয়ান্টাম কম্পিউটিং-এ কিউবিট হিসাবেও কোয়ান্টাম ডট ব্যবহৃত হয়েছে।
কোয়ান্টাম ডট এমন কিছু অর্ধপরিবাহী যার ইলেক্ট্রনিক লক্ষণসমূহ এর আকার এবং আকৃতির ওপর নির্ভর করে। সাধারণত কোয়ান্টাম ডটের আকার যতটা ছোট হয়, এর পটি পার্থক্য ততই বেশি হয়। এই পটি পার্থক্য যত বেশি হয়, কোনো একটি ইলেকট্রনকে যোজ্যতা পটি থেকে পরিবহন পটি পর্যন্ত আনতে তত বেশি শক্তির প্রয়োজন হয় এবং যখন ডটটি পুনরায় নিম্নতম শক্তির অবস্থায় আসে, তখন তারচেয়ে বেশি শক্তিসম্পন্ন ফোটন নির্গত হয়।
কোয়ান্টাম আবন্ধন
পাউলির অপবর্জন নীতির অনুসারে, কোনো এক অর্ধপরিবাহী ইলেকট্রনসমূহ একই শক্তিস্তরে থাকতে পারে না। এই ক্ষেত্রে এর শক্তিস্তরসমূহ বাক্সতে আবদ্ধ কণিকা (Particle in a box)-র শক্তিস্তরের সাথে মেলানো যায়। এথেকে এটিই স্পষ্ট হয় যে, এই শক্তিস্তরসমূহ এর আকারের ওপর নির্ভর করে। যখন কোয়ান্টাম ডটটির আকার এর এক্সাইটন বোর ব্যাসার্ধের চেয়ে ছোট হয় তখন এর প্রতিটি শক্তিস্তর বিচ্ছিন্ন হয়ে কয়েকটি ছোট ছোট শক্তি উপস্তরে বিভক্ত হয়। যদি এক্সাইটন বোর ব্যাসার্ধের মান কোয়ান্টাম ডটের ব্যাস থেকে বড় হয়, সেই অবস্থাকে দুর্বল সীমাবদ্ধ অঞ্চল এবং যদি ছোট হয়, সেই অবস্থাকে সবল সীমাবদ্ধ অঞ্চল বলা হয়। এখন যদি কোয়ান্টাম ডটের আকার অত্যন্ত ছোট হয় (১০ ন্যানোমিটার থেকে ছোট), তখন কোয়ান্টাম লক্ষণসমূহ স্পষ্ট হয়ে ফুটে বেরোয়। সঙ্গে এর ইলেকট্রনিক তথা আলোক নির্গমন সম্পর্কিত লক্ষণসমূহ পরিবর্তিত হয়।
যখন একটি যোজ্যতা পটির ইলেকট্রন উপযুক্ত শক্তি লাভ করে পরিবহন পটিতে যায়, তখন যোজ্যতা পটিতে একটি খালি স্থানের সৃষ্টি হয়। একে হোল বলা হয়। সকল বস্তুতেই এটি থাকে নূন্যতম শক্তিস্তরে থাকার বিচারে। এখন পরিবহন পটিতে থাকা উচ্চশক্তিসম্পন্ন ইলেকট্রনও পরিবহন পটি থেকে নেমে নিম্ন শক্তিস্তরের যোজ্যতা পটি পায়। তাতে এটি পুনরায় হোলের সাথে যুক্ত হয় এবং যোজ্যতা পটি ও পরিবহন পটির শক্তির পার্থক্যের সমপরিমাণের শক্তি কোয়ান্টাম ডটটি থেকে নির্গত হয়। যেহেতু এই শক্তির পার্থক্য কোয়ান্টাম ডটের আকারের ওপর নির্ভর করে, সেজন্য নির্গত ফোটনের শক্তি এবং তরঙ্গদৈর্ঘ্যও এর ওপরে নির্ভরশীল।
ঋণাত্মক আধানযুক্ত ইলেকট্রন এবং ধনাত্মক আধানযুক্ত হোলের মধ্যে ‘কুলম্ব আকর্ষণ বল’ ক্রিয়া করে। আকর্ষণে প্রয়োজনীয় ঋণাত্মক শক্তি রিডবার্গ শক্তির সমানুপাতিক এবং এর সময়ের ওপর নির্ভরশীল অঙ্গন ধ্রুবক (Dielectric constant)-এর বর্গের ব্যস্তানুপাতিক। যখন একটি অর্ধপরিবাহী ন্যানোস্ফটিকের আকার এর এক্সাইটন বোর ব্যাসার্ধের থেকে ছোট হয়, এর সাথে তুল্যভাবে কুলম্ব আকর্ষণ বা বিকর্ষণ বলের পরিমাণও পরিবর্তিত হয়।
যেখানে:
যদিও উক্ত সমীকরণসমূহ কয়েকটি সরলীকৃত স্বতঃসিদ্ধ প্রয়োগ করে পাওয়া গেছে, কোয়ান্টাম আবন্ধনের কোয়ান্টাম ডটের আকারের ওপর নির্ভরশীলতা বোঝাতে এটি সফল হয়েছে।
প্রস্তুত প্রণালী
গবেষণাগারে বিভিন্ন ধরনে কোয়ান্টাম ডট প্রস্তুত করা যায়।
তরলে দ্রবীভূত অবস্থায় থাকা কোয়ান্টাম ডট প্রস্তুত করবার জন্য প্রয়োজনীয় রাসায়নিক দ্রব্যসমূহ কোনো একটি দ্রাবকে দ্রবীভূত করে নিয়ে সেগুলিকে অতি উচ্চ উষ্ণতায় নিয়ে সেগুলির মধ্যে রাসায়নিক বিক্রিয়া ঘটিয়ে দেওয়া হয়। যখন এই উষ্ণতায় মনোমারসমূহ অতিসংপৃক্ত অবস্থা পায়, তাতেই ন্যানোস্ফটিক গঠন হতে আরম্ভ করে। synthesized
আলোক নির্গমন লক্ষণসমূহ
কোয়ান্টাম ডটের সবসময় দৃষ্টিগোচর হওয়া একটা লক্ষণ হল এর নির্গমন করা আলোর রং। যদিও এই গঠন হওয়া পদার্থই এর অভ্যন্তরীণ লক্ষণসমূহ নির্ধারণ করে, কোয়ান্টাম ডটের ক্ষেত্রে এর কোয়ান্টাম আবন্ধিত আকার বহু বেশি গুরুত্বপূর্ণ। একই পদার্থে গঠিত কিন্তু ভিন্ন ভিন্ন আকারের কোয়ান্টাম ডট ভিন্ন ভিন্ন রঙের আলো নির্গমন করে। এর একমাত্র কারণ কোয়ান্টাম আবন্ধন।
কোয়ান্টাম ডটের আকার বড়ো হয়ে যেতে থাকা মানে এই নির্গমন করা আলোর রং সৌর বর্ণালীর রঙের পিছনে গিয়ে থাকা। Nanotechnology তে প্রকাশিত হওয়া একটা প্রবন্ধে উল্লেখ করা হয়েছে যে কোয়ান্টাম ডটের আকৃতির ওপর এই নির্গমন করা আলোর তরঙ্গদৈর্ঘ্য নির্ভর করে।
হিন্দাবাদ
হিন্দাবাদ (, বা হেন্দাবাদ) একটি গ্রাম পশ্চিম অজারবাইজনপ্রদেশে, ইরানে| জনসংখ্যা ছিল ৪২৮ (৬৮ পরিবারগুলো)|
রেফারেন্স
abz: هنداباد‎
Hendābād Hendabad fa:هندآباد Hendabad Hendābād
বিমলকৃষ্ণ মতিলাল
বিমলকৃষ্ণ মতিলাল(Bimal Krishna Motilal)(জন্ম- ১ জুন,১৯৩৫- মৃত্যু-৮ জুন, ১৯৯১) ছিলেন ভারতীয় দার্শনিক অধ্যাপক । তার প্রভাবশালী রচনাগুলি পশ্চিমী দর্শনের ভাব দিয়ে বোঝান বেশিরভাগ বিষয়গুলিকে ভারতীয় দার্শনিক ঐতিহ্য দিয়ে একত্রিত করে বুদ্ধিগম্য যুক্তিবিদ্যা পদ্ধতি দিয়ে উপস্থাপন করেছে। ১৯৭৭ থেকে ১৯৯১ সাল পর্যন্ত তিনি অক্সফোর্ড বিশ্ববিদ্যালয়ে প্রাচ্য ধর্ম ও নীতি সম্পর্কিত স্পালডিং অধ্যাপক ছিলেন।
শিক্ষা
শৈশবকাল থেকেই সংস্কৃত ভাষায় শিক্ষিত মতিলাল গণিত এবং যুক্তির দিকেও আকৃষ্ট হয়েছিলেন। তিনি সংস্কৃত কলেজের শীর্ষস্থানীয় পণ্ডিতদের দ্বারা প্রথাগত ভারতীয় দার্শনিক ব্যবস্থায় প্রশিক্ষণ লাভ করেছিলেন। পরে তিনি নিজে সেখানে ১৯৫৭ থেকে ১৯৬২ সাল পর্যন্ত একজন শিক্ষক ছিলেন। তিনি পণ্ডিত তারানাথ তর্কতীর্থ এবং কালীপদ তর্কাচার্যের মতো পণ্ডিতদের দ্বারা শিক্ষালাভ করেছিলেন। তিনি পণ্ডিত অনন্ত কুমার ন্যায়তর্কর্তীর্থ, মধুসূদন ন্যায়াচার্য এবং বিশ্ববন্ধু তর্কতীর্থের সাথেও আলোচনা করতেন। ১৯৬২ সালে তাকে তর্কতীর্থ (যুক্তির গুরু) ''উপাধি' (ডিগ্রি) দেওয়া হয়েছিল।
১৯৫৭ থেকে ১৯৬২ সালের মধ্যে সংস্কৃত কলেজে পড়ানোর সময় (কলকাতা বিশ্ববিদ্যালয়ের অধীনস্থ একটি কলেজ)), মাতিলাল ড্যানিয়েল ইনগালসের সংস্পর্শে এসেছিলেন। তিনি হার্ভার্ড বিশ্ববিদ্যালয়ের একজন ইন্ডোলজিস্ট ছিলেন এবং তাকে সেখানে পিএইচডি প্রোগ্রামে যোগ দিতে উৎসাহিত করেছিলেন।মাতিলাল ফুলব্রাইট ফেলোশিপ অর্জন করেন এবং ১৯৬২ থেকে ১৯৬৫ সালের মধ্যে ইনগালসের অধীনে নব্য ন্যায়ের অস্বীকৃতি মতবাদ নিয়ে পিএইচডি শেষ করেন। এই সময়কালে তিনি উইলার্ড ভ্যান অরম্যান কুইন এর সাথেও পড়াশোনা করেছিলেন। পরবর্তীকালে, তিনি টরন্টো বিশ্ববিদ্যালয়ের সংস্কৃতের অধ্যাপক হয়েছিলেন, এবং ১৯৭৭ সালে তিনি সর্বপল্লী রাধাকৃষ্ণণ এবং রবার্ট চার্লস জেহনার এর পর অক্সফোর্ডের স্পালডিং অধ্যাপক নির্বাচিত হন।
মৃত্যু
মতিলাল ক্যান্সারে আক্রান্ত হয়ে ১৯৯১ সালের ৮ই জুন মারা যান।
বই
তার রচিত বইগুলির মধ্যে আছে ''এপিটেমোলজি, লজিক অ্যান্ড গ্রামার ইন ইন্ডিয়ান ফিলসফিক্যাল অ্যানালাইসিস,  লজিক, ল্যাঙ্গুয়েজ, অ্যান্ড রিয়েলিটি: অ্যান ইনট্রোডাকশান টু ইন্ডিয়ান ফিলসফিকাল স্টাডিজ  ইত্যাদি।
আরও দেখুন ওয়ার্ল্ডক্যাটে লেখা।
আর্থার মিচেল
প্রথম-শ্রেণীর ক্রিকেট
ব্যাটিং চলাকালীন অনবরত বিড়বিড় করে কথা বলার অভ্যাসের কারণে ‘টিকার’ ডাকনামে আখ্যায়িত হন। খাঁটিমানের ও দৃঢ়প্রত্যয়ী মনোভাবের অধিকারী ছিলেন আর্থার মিচেল। কিছু সময় মাঝারিসারিতে ব্যাটিংয়ে নামতেন। উদ্বোধনী ব্যাটসম্যান হিসেবে পার্সি হোমস অবসর গ্রহণ করলে তিনি ব্যাটিংয়ের অবস্থান পরিবর্তন করেন। স্ট্রোক মারার চেয়ে দৌঁড়িয়ে রান নেয়ার অভ্যাস ছিল তার। খুব কম সময়ই ব্যাট হাতে খুলে মারার অভ্যাস ছিল। এক পর্যায়ে লক্ষ্য করেন যে, ফাইন কাটার মারের দিকেই তিনি অধিক ঝুঁকে পড়েছেন।
১৯২২ থেকে ১৯৪৭ সময়কালীন আর্থার মিচেলের প্রথম-শ্রেণীর খেলোয়াড়ী জীবন চলমান ছিল। ১৯২৬ সালে নর্দাম্পটনশায়ারের বিপক্ষে ১৮৯ রানের ইনিংস খেলেন। এরফলে সম্ভাবনার দ্বার উন্মুক্ত হয়। তাসত্ত্বেও পরবর্তী দুই বছর আবারও অপেক্ষা করতে হয়। এরপরই কেবল দলে নিজের স্থান পাকাপোক্ত করতে পেরেছিলেন। ইয়র্কশায়ার দলের ব্যাটিংয়ের মান এতোটাই উন্নততর ছিল যে, ১৯৩০ সালে দলের পাঁচজন খেলোয়াড়ের ব্যাটিং গড় ৫০-এর অধিক ছিল। ঐ সময়ে আর্থার মিচেলকে তিন, চার কিংবা পাঁচ নম্বর অবস্থানে ব্যাটিংয়ে নামতে হতো। কিন্তু, ১৯৩৩ সালে পার্সি হোমসের অবসর গ্রহণের ফলে তাকে প্রায়শঃই ব্যাটিং উদ্বোধন করার সুযোগ দেয়া হয়।
১৯৩৩ সালে উপর্যুপরী চারটি ইনিংসে শতরান করেছিলেন তিনি। ১৯৩৪ সালে প্লেয়ার্সের সদস্যরূপে জেন্টলম্যানের বিপক্ষে লর্ডসের খেলায় অংশ নেন। দুই ঘণ্টা পাঁচ মিনিট সময় ব্যয় করে পঞ্চাশ রান তুলেন ও এক ঘণ্টা পর ১২০ রানে আউট হন।
সমগ্র খেলোয়াড়ী জীবনে ৩৭.৪৭ গড়ে ১৯,৫২৩ রান তুলেন। তন্মধ্যে, ৪৪টি সেঞ্চুরি ছিল। ১৯২২ সালের শুরুতে ইয়র্কশায়ারের পক্ষে খেলতে থাকেন। কিন্তু, প্রতিদ্বন্দ্বী খেলোয়াড়দের কারণে পরবর্তী তিন বছর খুব কমই ইয়র্কশায়ারের পক্ষে খেলার সুযোগ পেতেন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে অংশগ্রহণের সুযোগ পেয়েছিলেন আর্থার মিচেল। ১৫ ডিসেম্বর, ১৯৩৩ তারিখে মুম্বইয়ে স্বাগতিক ভারতের বিপক্ষে টেস্ট ক্রিকেটে অভিষেক ঘটে তার। ২৭ জুন, ১৯৩৬ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।
১৯৩৩-৩৪ মৌসুমে ইংল্যান্ড ক্রিকেট দল ভারত সফরে আসে। এ পর্যায়ে এমসিসি দলের সদস্যরূপে তিনি তিন টেস্টে অংশ নেন। মূলতঃ দ্বিতীয় একাদশে অবস্থান করছিলেন তিনি। ১৯৩৫ সালে দক্ষিণ আফ্রিকা দল ইংল্যান্ড গমন করে। হেডিংলি টেস্টের পূর্বক্ষণে মরিস লেল্যান্ড আঘাতগ্রস্ত হলে আর্থা মিচেল এ সুযোগকে কাজে লাগাতে তৎপর হন। লিডস টেস্টের প্রথম ইনিংসে তিন ঘণ্টার অধিক সময় ক্রিজে অবস্থান করে মূল্যবান ৫৮ রান সংগ্রহ করেছিলেন। কিন্তু, দ্বিতীয় ইনিংসে ডি. স্মিথের সাথে ব্যাটিং উদ্বোধনে নেমে দুই ঘণ্টারও কম সময়ে ৭২ রান তুলেন। এ পর্যায়ে উদ্বোধনী জুটিতে ১২৮ রান ওঠে। ফলশ্রুতিতে, সিরিজের চূড়ান্ত টেস্টে অংশ নেয়ার সুযোগ পান। একই সিরিজের চূড়ান্ত টেস্টে আবারও প্রথম ইনিংসে তিন ঘণ্টায় মাত্র ৪০ রান তুলেন।
এরপর ১৯৩৬ সালে লর্ডসে সফরকারী ভারতের বিপক্ষে নিজ দেশে তৃতীয় ও ব্যক্তিগত সর্বশেষ টেস্ট খেলায় অংশগ্রহণ করেন।
খেলার ধরন
ব্যাটিংয়ের পাশাপাশি সুদক্ষ ফিল্ডারের ভূমিকায়ও অবতীর্ণ হয়েছিলেন তিনি। সচরাচর উইকেটের কাছাকাছি লেগ কিংবা অফের দিকে অবস্থান করতেন। যুদ্ধ পর্যন্ত নিয়মিতভাবে দলের পক্ষে খেলে যান। কোচের দায়িত্ব পালনকালীন তিনি শুধুমাত্র শিক্ষাই দিতেন না; বরং খেলা সম্পর্কে আলাপচারিতায়ও মত্ত থাকতেন।
মূল্যায়ন
আর্থার মিচেলের খেলোয়াড়ী জীবনে শেষদিকে ইয়র্কশায়ারের অধিনায়কের দায়িত্বে থাকা ব্রায়ান সেলার্স মন্তব্য করেন যে, তার মৃত্যুতে ক্রিকেট জগৎ একজন সেরা ব্যক্তিত্বকে হারালো এবং আমিও অত্যন্ত কাছের বন্ধু ও পুরনো দলীয়সঙ্গীকে হারালাম। আর্থার ইয়র্কশায়ারের বিশ্বস্ত সমর্থক ও কঠোর পরিশ্রমী ছিলেন। কোচ হিসেবে তিনি অসাধারণ ভূমিকা পালন করেছেন। তাকে ক্লাব কর্তৃপক্ষ বিরাটভাবে শূন্যতা অনুধাবন করবে। তিনি এ খেলায় নিবেদিতপ্রাণ ছিলেন এবং দৃঢ়প্রতিজ্ঞাবদ্ধ খেলোয়াড় ছিলেন। শুরুরদিকে লীগ ক্রিকেটে দূর্বলমানের ফিল্ডার হিসেবে খেলতে নামেন। পরবর্তীকালে দৃষ্টিভঙ্গীর পরিবর্তন ঘটিয়ে বিশ্বের সেরা ফিল্ডারের ভূমিকায় আসীন হন।
অবসর
দ্বিতীয় বিশ্বযুদ্ধ শেষে ক্রিকেট খেলা থেকে অবসর গ্রহণের পর ইয়র্কশায়ারের কোচ হিসেবে মনোনীত হন। ১৯৭০ সাল পর্যন্ত এ দায়িত্বে ছিলেন।
২৫ ডিসেম্বর, ১৯৭৬ তারিখে বড়দিনে ৭৪ বছর বয়সে ইয়র্কশায়ারের ব্র্যাডফোর্ড এলাকার হাসপাতালে আর্থার মিচেলের দেহাবসান ঘটে।
স্মৃতিবর্ধনবিদ্যা
স্মৃতিবর্ধনবিদ্যা বা Mnemonic (উচ্চারণ: ) এক ধরনের স্মৃতি সহায়িকা যা পুরোপুরিই শিক্ষা সংশ্লিষ্ট কাজে ব্যবহৃত হয়। মানুষের মন অর্থহীন শত শত ধারাবাহিক উপাত্তও মনে রাখতে পারেনা, কিন্তু যদি উপাত্তের মধ্যে স্থান-কাল, ব্যক্তি বা অন্য বিশেষ কোন উপাদান সংশ্লিষ্ট অর্থ নিহিত থাকে তবে তা সহজেই তার মনে গেঁথে যায়। এই মূলনীতির উপর ভিত্তি করেই স্মৃতিবর্ধনবিদ্যা কাজ শুরু করে থাকে। এই বিদ্যা কেবলমাত্র পৌনঃপুনিকতা নির্ভর নয় বরং আত্মস্থ উপাত্তের তালিকা এবং সহজে মনে রাখার মূলগত পদ্ধতির মধ্যে সমন্বয় সাধনের উপর এর সফলতা অনেকাংশেই নির্ভর করে। অর্থাৎ মানব মনে একটি অর্থবহ ধারাবাহিকতার আবহ সৃষ্টি করাই এই বিদ্যার প্রাথমিক কাজ। এই ধারাবাহিকতার সাথে সম্মিলন ঘটতে হয় মানুষটির শব্দার্থবিদ্যার প্রসারের। এভাবে প্রয়োজনীয় সবকিছুর সামঞ্জস্যপূর্ণ সমন্বয়ের মাধ্যমেই এটি একটি সক্রিয় স্মৃতি সহায়িকা হিসেবে আত্মপ্রকাশ করতে পারে। thumb|নাকেল স্মৃতিবর্ধন পদ্ধতি হাত মুষ্টি করে আঙুলের গোড়া ও দুটি আঙুলের মধ্যবর্তী নিচু স্হানে বছরের মাসের দিনের বিন্যাস করে মনে রাখা যায়। Mnemonic শব্দটি প্রাচীন গ্রীক শব্দ μνημονικός থেকে উৎপত্তি লাভ করেছে যার অর্থ "স্মৃতি সংক্রান্ত"। এর সাথে নিমোসাইন (Mnemosyne) শব্দটি সংশ্লিষ্ট যার অর্থ "স্মৃতিচিহ্ন"। গ্রিক পুরাণে নিমোসাইন হল মূসার মা'র নাম। এই দুইটি শব্দই আবার "নেমা" (Mnema) শব্দটিকে নির্দেশ করে। এর অর্থও স্মৃতি। স্মৃতিবর্ধনবিদ্যা চর্চার প্রথম যে দলিলটি পাওয়া যায় তা হলো সিসারো রচিত দ্য ওরেটর গ্রন্থে উল্লেখিত স্থানের পদ্ধতি।
শেকসপিয়র গ্রন্থপঞ্জি
উইলিয়াম শেকসপিয়র (১৫৬৪–১৬১৬) ছিলেন একজন ইংরেজ কবি ও নাট্যকার। তিনি প্রায় ৩৯টি নাটক, ১৫৪টি সনেট এবং আরও কয়েকটি কবিতা রচনা করেছিলেন।
অপ্রামাণিক সাহিত্যকর্ম
শেকসপিয়রের অপ্রামাণিক রচনা বলতে একগুচ্ছ নাটক ও কবিতাকে বোঝানো হয়, যেগুলিকে কখনও কখনও শেকসপিয়রের রচনা বলে বিবেচনা করা হলেও প্রকৃতই তা তাঁর রচনা কিনা তা নানা কারণে প্রশ্নাতীত নয়।
পুরি (খাদ্য)
প্রস্তুতি
বিভিন্ন প্রকার পুরি পাওয়া যায়। ডাল পুরি, আলু পুরি, কিমা পুরি ইত্যাদি। পুরি প্রধানত ময়দা, লবণ ও তেল দিয়ে তৈরি হয়। প্রকার ভেদে আলু, ডাল বা মাংসের কিমা দেওয়া হয়। প্রথমত, ময়দাতে পানি ও তেল দিয়ে ময়ান তৈরি করা হয়। তারপর সেই ময়ানের ছোট ছোট ভাগ করে ভেতরে সেদ্ধ আলু, ডাল বা পূর্বে প্রস্তুতকৃত কিমা দেওয়া হয়। অবশেষে বেলনের মাধ্যমে বেলে সেটিকে বৃত্তাকৃতি দেওয়া হয় এবং ডুবো তেলে ভাজা হয়। পুরির রঙ হালকা কমলার মত হলে গরম মচমচে পুরির তেল ছাড়িয়ে পরিবেশন করা হয়।
মার্ক ওয়ালবার্গ
মার্ক রবার্ট মাইকেল ওয়ালবার্গ (ইংরেজি ভাষায়: Mark Wahlberg; জন্ম: ৫ই জুন, ১৯৭১) একাডেমি পুরস্কার মনোনীত এবং বাফটা পুরস্কার বিজয়ী মার্কিন চলচ্চিত্র ও টেলিভিশন অভিনেতা, প্রযোজক এবং র‌্যাপার। অভিনয় জীবনের প্রথম দিকে মার্কি মার্ক নামে পরিচিত ছিলেন। "মার্কি মার্ক অ্যান্ড দ্য ফাংকি বাঞ্চ" নামক ব্যান্ড দলের সাথে র‌্যাপ শিল্পী হিসেবে যোগ দেয়ার মাধ্যমেই ১৯৯১ সালে কর্মজীবন শুরু হয়েছিল। তিনি দ্য ডিপার্টেড ছবিতে সার্জেন্ট শন ডিগনাম চরিত্রে অভিনয়ের জন্য সেরা পার্শ্ব অভিনেতা হিসেবে অস্কার মনোয়ন পেয়েছিলেন।
বহিঃসংযোগ
മാര്‍ക്ക് വാള്‍ബെര്‍ഗ്ഗ്
ওএলএক্স
ওএলএক্স গ্রুপ একটি গ্লোবাল অনলাইন মার্কেটপ্লেস (আমস্টারডামে সদর দফতর এবং দক্ষিণ আফ্রিকার মিডিয়া এবং প্রযুক্তি গ্রুপ ন্যাস্পার্সের মালিকানাধীন), ২০০৬ সালে প্রতিষ্ঠিত এবং ৪৫টি দেশে পরিচালিত হয়।
ওএলএক্স মার্কেটপ্লেস ইলেক্ট্রনিক্স, ফ্যাশন আইটেম, আসবাব, পরিবারের পণ্য, গাড়ি এবং বাইকের মতো পরিষেবা এবং পণ্য ক্রয় ও বিক্রয় করার একটি প্ল্যাটফর্ম। ২০১৪ সালে, প্ল্যাটফর্মটিতে ১১ বিলিয়ন পৃষ্ঠা, ২০০ মিলিয়ন মাসিক সক্রিয় ব্যবহারকারী, ২৫ মিলিয়ন তালিকা এবং প্রতি মাসে ৮.৫ মিলিয়ন লেনদেন হতে দেখা গেছে।
দক্ষিণ আফ্রিকার মিডিয়া গ্রুপ ন্যাস্পার্স ২০১০ সালে বেশিরভাগ ওএলএক্স এবং ২০১৪ সালে ৯৫% কোম্পানির মালিকানা অর্জন করেছিল।
ইতিহাস
ফ্যাব্রিস গ্রিন্ডা এবং অ্যালেক অক্সেনফোর্ড মার্কিন যুক্তরাষ্ট্রের বাইরের বিশ্বের জন্য ক্রেগলিস্ট বিকল্প হিসাবে সংস্থাটি শুরু করেছিলেন।
২০০৬ সালে, এটি মুন্ডোঅনুসিও.কম অধিগ্রহন করে, যা ছিল হিস্পানিক বাজারকে টার্গেট করা একটি শ্রেণিবদ্ধ সাইট এবং ২০০৭ সালে, এটি চীনা শ্রেণিবদ্ধ সাইট ইডেং.সিএন -এ বিনিয়োগ করে।
২০১০ সালে, সংস্থার বেশিরভাগ অংশ দক্ষিণ আফ্রিকার মিডিয়া গ্রুপ ন্যাস্পার্স দ্বারা অধিগ্রহণ করা হয়েছিল। ২০১৬ এর শেষদিকে এটি ট্র্যাডাস চালু করে, একটি ভারী যন্ত্রপাতির শ্রেণিবদ্ধ সাইট।
মিরপুর ১০ মেট্রো স্টেশন
ইতিহাস
মিরপুর ১০ মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
স্টেশনটি ২০২৩ সালের ১ মার্চে মেট্রো রেল পরিষেবার জন্য চালু করা হয়।
ইউসুফ জুলেখা (টিভি ধারাবাহিক)
ইউসুফ-এ-পায়াম্বার বা জোসেফ, দ্য প্রোফেট হল ফারজুল্লাহ সালানশুর পরিচালিত ২০০৮ সালের একটি ইরানি টিভি চলচ্চিত্র, যেখানে নবী ইউসুফের ঘটনা কুরআন ও ইসলামি বর্ণনা অনুযায়ী ফুটিয়ে তোলা হয়েছে। বাংলাদেশের টিভি চ্যানেল এসএ টিভি ধারাবাহিকটি বাংলা ভাষায় ডাবিংয়ের মাধ্যমে ২০১৬ সাল থেকে ইউসুফ জুলেখা নামে সম্প্রচার করে আসছে। ঐতিহাসিক প্রেক্ষাপটে এই দুই চরিত্র নিয়ে নির্মিত ধারাবাহিকটি বাংলাদেশ ছাড়াও ইতোমধ্যে বিশ্বের বিভিন্ন দেশে বিভিন্ন ভাষায় প্রচারিত হয়েছে।
বাংলা ভাষায় সম্প্রচার
২০১৬ সালের ২৭শে নভেম্বর থেকে বাংলাদেশের বেসরকারি টেলিভিশন চ্যানেল এসএ টিভি ধারাবাহিকটি বাংলা ভাষায় সম্প্রচার করা শুরু করে।
দ্য পেনিনসুলা (সংবাদপত্র)
দ্য পেনিনসুলা কাতারের দোহা থেকে প্রকাশিত একটি ইংরেজি ভাষার দৈনিক। এর প্রধান প্রতিযোগীরা হলেন গাল্ফ টাইমস এবং কাতার ট্রিবিউন।  দ্য পেনিনসুলার  প্রধান সম্পাদক খালিদ বিন মুবারক আল-শফি।
গায়ত্রী অশোকান
গায়ত্রী অশোকান একজন গায়িকা, যিনি মালয়ালম চলচ্চিত্রের নেপথ্য সঙ্গীতশিল্পী। চলচ্চিত্রে গান গাওয়া ছাড়াও তিনি অ্যালবামের ও জিঙ্গেলের জন্য গানে সুরারোপ করে থাকেন। তিনি ভজন, হিন্দুস্তানি শাস্ত্রীয় সংগীত ও গজলে সুদক্ষ।আরায়ান্নাগালুদে ভিদু চলচ্চিত্রে 'দিনা দায়ালো রামা' গানটি গাওয়ার মাধ্যমে তার প্লেব্যাক জগতে অভিষেক ঘটে।সস্নেহম সুমিত্রা চলচ্চিত্রে 'এন্থে নি কান্না' গানটি গাওয়ার জন্য তিনি ২০০৩ সালে সেরা গায়িকার জন্য কেরালা রাজ্য চলচ্চিত্র পুরস্কার পেয়েছিলেন।
কর্মজীবন
শ্রী মঙ্গত নাটেসান ও শ্রী বামনন নাম্বুদিরির কাছে সংগীতের তালিম নিয়েছিলেন তিনি। এরপর ড. অলকা দেও মারুলকার ও পণ্ডিত বিনায়ক তোরভির কাছ থেকে সংগীতের তালিম নিয়েছিলেন তিনি।
তিনি শ্রী শ্রী রবিশংকরের প্রভাবে প্রভাবান্বিত এবং আর্ট অব লিভিং ফাউন্ডেশনের একজন সক্রিয় সদস্য।
তিনি একজন হিন্দুস্তানি শাস্ত্রীয় সংগীত গায়িকা ও ভজন গায়িকা। তিনি কনসার্টে চলচ্চিত্রের গানের পাশাপাশি হিন্দুস্তানি শাস্ত্রীয় সংগীত পরিবেশন করে থাকেন। তিনি বিভিন্ন অ্যালবামের গানে কণ্ঠ মিলিয়েছেন। ২০০৬ সালে এইচএমভি গ্রুপের ব্যানারে আর্ট অব লিভিং ফাউন্ডেশন একটি অ্যালবাম বের করে। অ্যালবামটি গোটা বিশ্বব্যাপী মুক্তি পায়। অ্যালবামটির সাথে যুক্ত ছিলেন তিনি।
অন্যান্য কর্মকাণ্ড
তিনি ত্যাগরাজা সভা, ভারতম ও তিরুবনন্তপুরমের সূর্য উৎসবে সংগীত পরিবেশন করেছেন। তিনি মধ্যপ্রাচ্য, মালয়েশিয়া, যুক্তরাজ্যসহ ইউরোপের বিভিন্ন দেশে সংগীত পরিবেশন করেছেন।
তিনি এশিয়ানেট, কইরালি টিভি, জীবন টিভি ও অমৃতা টিভিতে নিয়মিত গান গেয়ে থাকেন। কইরালি টিভির 'গন্ধর্ব সংগীথাম' অনুষ্ঠানটি জি. ভেনুগোপালের সাথে যৌথভাবে উপস্থাপনা করে থাকেন। অনুষ্ঠানটি কেরালা প্রদেশের সংগীত প্রতিভা বের করে আনতে কাজ করে চলেছে। তিনি অমৃতা টিভির সুপারস্টার গ্লোবাল নামের একটি রিয়েলিটি শোতে বিচারক হিসেবে কাজ করেছেন। বর্তমানে তিনি মিডিয়া ওয়ান টিভির জনপ্রিয় গজল অনুষ্ঠান খেয়াল উপস্থাপনা করছেন।
ব্যক্তিগত জীবন
গায়ত্রী অশোকান, ড. পি. ইউ. অশোকান ও ড. কে. এস. সুনিধির সন্তান। ২০০৫ সালের জানুয়ারি মাসের চার তারিখে ড. সায়িজের সাথে বিবাহবন্ধনে আবদ্ধ হন তিনি। পরে তাদের মাঝে বিবাহবিচ্ছেদ ঘটে।
শ্রী শ্রী রবিশংকরের শিষ্যা হিসেবে গায়ত্রী অশোকান সারা বিশ্বজুড়ে আর্ট অব লিভিং সৎসঙ্গে সক্রিয়ভাবে অংশগ্রহণ করে থাকেন।
২০১৬ সালের ডিসেম্বর মাসের চার তারিখে তিনি সেতারবাদক পূর্বায়ন চ্যাটার্জির সাথে বিবাহবন্ধনে আবদ্ধ হন।
পুরস্কার
২০০৩ সালে সস্নেহম সুমিত্রা চলচ্চিত্রে 'এন্থে নি কান্না' গানটি গাওয়ার জন্য সেরা গায়িকা হিসেবে কেরালা রাজ্য চলচ্চিত্র পুরস্কার জিতেন। ২০০৭ সালে তিনি আর্ট অব লিভিং পুরস্কার জিতেন। হরিচন্দনম চলচ্চিত্রে গান গাওয়ার জন্য ২০১১ সালে সেরা প্লেব্যাক গায়িকা হিসেবে এশিয়ানেট টেলিভিশন পুরস্কার জিতেন। এর পরের বছর অগ্নিপুত্রি চলচ্চিত্রে গান গাওয়ার জন্য আবারো সেরা নেপথ্য সঙ্গীতশিল্পী হিসেবে এশিয়ানেট টেলিভিশন পুরস্কার জিতেন।
ডিসি ইউনিভার্স (স্ট্রিমিং পরিষেবা)
ডিসি ইউনিভার্স একটি আমেরিকান ভিডিও-অন-ডিমান্ড স্ট্রিমিং পরিষেবা যা ডিসি এন্টারটেইনমেন্ট এবং ওয়ার্নার ব্রোস দ্বারা পরিচালিত ছিল। ডিজিটাল নেটওয়ার্ক । ২০১৭ সালে প্রথম ঘোষণা করা হয়েছিল, এর নাম ২০১৮ সালের মে মাসে প্রকাশিত হয়েছিল। পরিষেবাটির মধ্যে রয়েছে মূল টেলিভিশন প্রোগ্রামিং, ডিসির ক্যাটালগ থেকে নির্বাচিত অ্যানিমেটেড সিরিজ এবং চলচ্চিত্রগুলিতে অ্যাক্সেস, ডিসি কমিক্স থেকে কমিকগুলির একটি দৈব নির্বাচন, ফোরামে আলোচনার স্থান এবং একটি মার্চেন্ডাইস দোকান। DC ইউনিভার্স একটি বিটা অবস্থায় ২০১৮ সালের আগস্টের শেষের দিকে চালু হয়, এবং 15 সেপ্টেম্বর এর সম্পূর্ণ রিলিজ হয়। পরিষেবাটি মিডিয়া স্ট্রিমিংয়ের জন্য ২০২০ ওয়েবি পিপলস ভয়েস অ্যাওয়ার্ড জিতেছে । আগস্ট ২০২০-এ, এটি প্রকাশ করা হয়েছিল যে পরিষেবাটিতে সমস্ত অবশিষ্ট মূল প্রোগ্রামিং শেষ পর্যন্ত HBO Max- এ চলে যাবে; পরিষেবাটি পরে DC Universe Infinite হিসাবে জানুয়ারী ২১, ২০২১ এ পুনরায় চালু করা হয়েছিল, যা শুধুমাত্র একটি ডিজিটাল কমিক্স সাবস্ক্রিপশন পরিষেবা, ।
ইতিহাস এবং উন্নয়ন
এপ্রিল ২০১৭-এ, ডিসি ইউনিভার্সকে একটি শিরোনামবিহীন পরিষেবা হিসাবে টেলিভিশন প্রোগ্রামিংয়ের জন্য ঘোষণা করা হয়েছিল, এর শিরোনাম এক বছর পরে মে মাসে প্রকাশিত হয়।  পরের মাসে, মূল প্রোগ্রামিংয়ের বাইরের সংশ্লিষ্ট পরিষেবা গুলি প্রকাশ করা হয়েছিল, যার মধ্যে রয়েছে পুরানো ডিসি লাইভ-অ্যাকশন এবং অ্যানিমেটেড ফিল্মগুলি এবং নির্দিষ্ট সময়ের জন্য অ্যানিমেটেড সিরিজ, কমিকগুলির একটি দৈব্য নির্বাচন, ফোরামে আলোচনার স্থান, একটি পণ্যের দোকান, এবং ডিসি বিশ্বকোষ।   স্যাম অ্যাডেস, জেনারেল ম্যানেজার এবং ওয়ার্নার ব্রোস-এর সিনিয়র ভাইস-প্রেসিডেন্ট, ডিজিটাল নেটওয়ার্ক, পরিষেবাটি পরিচালনা করে।
ডিসি ইউনিভার্সের বেশ কয়েকটি প্রোগ্রাম ঘোষণা এবং উন্নয়নসাধন করা হয়েছিল: টাইটানস এবং ইয়াং জাস্টিস: আউটসাইডার্স, যথাক্রমে ২০১৮ এবং ২০১৯ সালে প্রকাশিত হয়েছিল। হার্লে কুইন, একটি আধা ঘন্টার অ্যানিমেটেড সিরিজ, ২০১৯ সালে মুক্তি পায়।  লোইস লেন এবং লেক্স লুথরকে কেন্দ্র করে মেট্রোপলিস শিরোনামের একটি সুপারম্যান প্রিক্যুয়েল সিরিজ জানুয়ারি ২০১৮ সালে ঘোষণা করা হয়েছিল।  দুটি লাইভ-অ্যাকশন সিরিজ সোয়াম্প থিং এবং ডুম প্যাট্রোল ২০১৯ সালে প্রকাশিত হয়েছিল,   যখন মেট্রোপলিস পুনর্নির্মাণ করা হচ্ছিল।  একটি লাইভ-অ্যাকশন স্টারগার্ল সিরিজ ২০২০ সালে প্রকাশিত হয়েছিল, যা জাস্টিস সোসাইটি অফ আমেরিকার অতিরিক্ত সদস্যদের বৈশিষ্ট্যযুক্ত। ডিসি ডেইলি ২০১৮ সালের সেপ্টেম্বরে প্রকাশিত হয়, এবং জুলাই ২০২০ এ শেষ হয়।
DC ২০২০ সালের সেপ্টেম্বরে ঘোষণা করেছিল যে পরিষেবাটি তার নাম পরিবর্তন করে DC Universe Infinite রাখবে এবং ২১ জানুয়ারী, ২০২১-এ শুধুমাত্র একটি ডিজিটাল কমিক্স সাবস্ক্রিপশন পরিষেবা হয়ে যাবে। DC Universe সাবস্ক্রিপশন স্বয়ংক্রিয়ভাবে DC Universe Infinite-এ স্থানান্তরিত হবে। মূল প্রোগ্রামিং সম্পর্কে, ইয়াং জাস্টিস সিজন 1-4, টাইটানস সিজন 1-3, ডুম প্যাট্রোল সিজন 1-3, স্টারগার্লের প্রথম সিজন এবং হার্লে কুইন সিজন 1-3 এইচবিও ম্যাক্সে ম্যাক্স অরিজিনাল সিরিজে পরিণত হয়েছে, নতুন সহ ডিসি সিরিজ এবং "কী ডিসি ক্লাসিক"ও সেখানে পাওয়া যাচ্ছে।
উপস্থিতি
DC ইউনিভার্স ১৫ সেপ্টেম্বর, ২০১৮-এ মার্কিন যুক্তরাষ্ট্রে চালু হয়েছিল, এবং এটি iOS, Android, Roku, Apple TV, Android TV, Amazon Fire TV, এবং Xbox One- এ ওয়েব এবং মোবাইল ওয়েবে সহজলভ্য ছিল৷ ডিসি ইউনিভার্সের প্রতিটি সাবস্ক্রিপশন একবারে দুটি ডিভাইসে ব্যবহার করা যায়।  স্ট্রিমিং পরিষেবার জন্য প্রি-অর্ডারগুলি জুলাই ১৯ থেকে নেয়া হচ্ছিল, এবং আগস্ট হতেই কিছু নির্বাচিত ব্যবহারকারীদের জন্য এটির প্রাথমিক বিটা-সংস্করণ সহজলভ্য করা হয়েছিল।   লাইভ-অ্যাকশন সিরিজ 4K আল্ট্রা এইচডি HDR- এ স্ট্রিম করা ছিল।
ডিসি ইউনিভার্স শুধুমাত্র মার্কিন যুক্তরাষ্ট্রে সহজলভ্য ছিল। ফ্যান এক্সপো কানাডা ২০১৮ এ, ডিসি সম্পাদক "ড্যান ডিডিও" দাবি করেছেন যে পরিষেবাটি একটি অনির্ধারিত তারিখে চালু করার পরিকল্পনার সাথে কানাডায় বিটা পরীক্ষা করা হচ্ছে। ইতিমধ্যে, পরিষেবা থেকে বেশ কয়েকটি ওরিজিনাল শো কোরাস এন্টারটেইনমেন্ট (এর টেলিটুন, অ্যাডাল্ট সুইম এবং শোকেস কেবল নেটওয়ার্কে সম্প্রচারের জন্য) দ্বারা অধিগ্রহণ করা হয়েছিল, যখন ডুম পেট্রোল বেল মিডিয়া তার CTV সাই-ফাই চ্যানেলের জন্য অধিগ্রহণ করেছিল।  টাইটানস নেটফ্লিক্সে আন্তর্জাতিকভাবে সম্প্রচার করা হয়েছিল।
মূল প্রোগ্রামিং
বিজারোটিভি, একটি নৃসংকলন সিরিজ, অক্টোবর ২০১৯-এ ঘোষণা করা হয়েছিল যে বিকাশ চলছে এবং ২০২০ সালে এর প্রত্যাশিত প্রকাশের তারিখ ছিল। পরিষেবাটি যখন ডিসি ইউনিভার্স ইনফিনিট হয়ে ওঠে তখন এটি একটি এইচবিও ম্যাক্স অরিজিনাল সিরিজে স্থানান্তরিত হবে কিনা তা অস্পষ্ট ছিল।
শুরুর সময়, পরিষেবাটির মধ্যে ছিল চারটি লাইভ-অ্যাকশন ক্রিস্টোফার রিভ <i id="mwAT0">সুপারম্যান</i> ফিল্ম, ব্যাটম্যান বিগিন্স এবং দ্য ডার্ক নাইট, অ্যানিমেটেড টেলিভিশন সিরিজ ব্যাটম্যান: দ্য অ্যানিমেটেড সিরিজ, স্ট্যাটিক শক, ইয়াং জাস্টিস, টিন টাইটানস, ব্যাটম্যান বিয়ন্ড, ব্যাটম্যান: দ্য। ব্রেভ অ্যান্ড দ্য বোল্ড, এবং জাস্টিস লিগ,  লাইভ-অ্যাকশন টেলিভিশন সিরিজ লোইস অ্যান্ড ক্লার্ক: দ্য নিউ অ্যাডভেঞ্চারস অফ সুপারম্যান অ্যান্ড ওয়ান্ডার ওম্যান, সর্বশেষ হাই-ডেফিনিশনে পুনরুদ্ধার করা হয়েছে,  এবং জাস্টিস লিগ: দ্য ফ্ল্যাশপয়েন্ট সহ অ্যানিমেটেড চলচ্চিত্র। প্যারাডক্স, গ্রিন ল্যান্টার্ন: ফার্স্ট ফ্লাইট এবং ওয়ান্ডার ওম্যান,  অন্যদের মধ্যে। বিষয়বস্তু একটি মাসিক ভিত্তিতে আপডেট করা হয়েছে. পরিষেবাটি 1970-এর দশকের লাইভ-অ্যাকশন সিরিজ শাজাম যুক্ত করেছে! পরের বছর মার্চে।
পুরস্কার
ডিসি ইউনিভার্স ওয়েব ক্যাটাগরিতে মিডিয়া স্ট্রিমিংয়ের জন্য ২০২০ ওয়েবি পিপলস ভয়েস অ্যাওয়ার্ড জিতেছে ।
বঙ্গ মহিলা বিদ্যালয়
thumb|right|300px|১৮৭৫ সালে হিন্দু মহিলা বিদ্যালয়ের ছাত্রীগণের সঙ্গে [[এ্যানেট এ্যাক্রয়েড]]
বঙ্গ মহিলা বিদ্যালয়
দ্রিতা (ম্যাগাজিন)
দ্রিতা ম্যাগাজিন (Shoqëria e Artistëve të Rinj Modernë) হচ্ছে অ্যাসোসিয়েশন অফ দ্য ইয়াং মডার্ন আর্টিষ্ট অফ আলবেনিয়া থেকে আলবেনিয়া থেকে প্রকাশিত একটি ম্যাগাজিন। আলবেনীয় দ্রিতা শব্দের অর্থ ‘আলো’। আলবেনীয় ভাষায় প্রকাশিত ম্যাগাজিনগুলোর মধ্যে দ্রিতা সর্বপ্রথম। এই ম্যাগাজিনটি ১২৭ বছর ধরে প্রকাশিত হয়ে আসছে। যদিও মাঝে কয়েকবার এটির প্রকাশনা বন্ধ হয়ে যায়।
ইতিহাস
দ্রিতা আলেবেনীয় ভাষায় প্রকাশিত প্রথম দিকের ম্যাগাজিনগুলোর একটি। ১৮৮৩ সালে প্রথমে এটি ছাপা হয় তুরস্কের ইস্তাম্বুলে (পরবর্তীতে উসমানীয় সাম্রাজ্য)। তুরস্কে অবস্থিত দ্য সেন্ট্রাল কমিটি ফর ডিফেন্ডিং আলবেনিয়ান রাইটস, সোসাইটি ফর দ্য প্রিন্টিং অফ দি আলবেনিয়ান রাইটিংস, এবং তাদের সভাপতি সামি ফ্রাশেরি ছিলেন ম্যাগাজিনটির প্রধান অবদানকারী। যদিও সে সময়ে তাদের পরিচয় গোপন ছিলেন। ম্যাগাজিনটির প্রকাশক ছিলেন পেট্রো পোগা। তৃতীয় সংখ্যার প্রকাশের পর ম্যাগাজিনটি তাদের নাম পরিবর্তন করে রাখে দিতুরিয়া (অর্থ ‘জ্ঞান’)। সেই সাতে ম্যাগাজিনটি স্থানান্তর করে বুখারেস্টে স্থানান্তরিত হয়। এরপর ম্যাগাজিনটি প্যান্ডেলি সোতিরির পরিচালনায় পরিচালিত হতে থাকে।
এই প্রকাশনাটি তৎকালীন শাসক ও লেখকদের একটি গোষ্ঠীর বিরূদ্ধে ছিলো বলে জানা যায়। পরিচয়ের গোপনীয়তা রক্ষার্থে নাইম ফ্রাশেরি নিজেও তার নাম শুধুমাত্র ডি অক্ষর দ্বারা স্বাক্ষর করতেন। যে কমিটি এই ম্যাগাজিনটির প্রকাশনায় সহায়তা করতো তারা আলবেনিয়ায় বাইবেলের বইগুলো প্রকাশ করতেন। তারা গসপেল অফ ম্যাথিউ ও জেনেসিস-এর মতো বইও প্রকাশনার অনুমতি বের করেন।
দ্বিতীয় বিশ্বযুদ্ধের সময় প্রকাশনা বন্ধ হয়ে যাবার পর ১৯৪৫ সালে আবার এটির প্রকাশিত হতে থাকে, এবং আলবেনিয়ান লিগ অফ রাইটার্সের এ প্রাতিষ্ঠানিক ম্যাগাজিন হিসেবে নির্বাচিত হয়। কিছু সময়ের জন্য টিওডোর কেকো ম্যাগাজিনটির প্রধান সম্পাদকে দায়িত্ব পালন করেন। তিনি ছিলেন একজন প্রখ্যাত আলবেনীয় লেখক। ২০০৭ সালে অ্যাসোসিয়েশন অফ দ্য ইয়াং মডার্ন আর্টিস্ট অফ আলবেনিয়া ম্যাগাজিনটির দায়িত্ব নেয় এবং তাদের মাধ্যমেই ম্যাগাজিনটি এখনো প্রকাশিত হয়ে আসছে।
শেরেবাংলা কৃষি বিশ্ববিদ্যালয়
শেরেবাংলা কৃষি বিশ্ববিদ্যালয় (সংক্ষেপে: শেকৃবি) বাংলাদেশ ও দক্ষিণ এশিয়ার প্রাচীনতম কৃষি শিক্ষা এবং গবেষণা প্রতিষ্ঠান। অনন্য এই শিক্ষাপ্রতিষ্ঠানটি রাজধানী ঢাকার শেরে বাংলা নগরে অবস্থিত। ১৯৩৮ সালে “দি বেঙ্গল এগ্রিকালচারাল ইনস্টিটিউট” নামে প্রতিষ্ঠিত কৃষি শিক্ষাপ্রতিষ্ঠানটি ২০০১ সালে বিশ্ববিদ্যালয়ে উন্নীত হয়।
উচ্চতর কৃষি শিক্ষার বিস্তারের মাধ্যমে দেশে কৃষি উন্নয়নের গুরুদায়িত্ব বহনে সক্ষম তাত্ত্বিক ও ব্যবহারিক জ্ঞানসম্পন্ন দক্ষ কৃষিবিদ এবং কৃষিবিজ্ঞানী তৈরি করাই এই বিশ্ববিদ্যালয়ের অন্যতম প্রধান লক্ষ্য; পাশাপাশি কৃষি গবেষণার যথাযথ প্রচার ও প্রসার করার জন্য এই বিশ্ববিদ্যালয় বিশেষ অবদান রেখে চলেছে।
ইতিহাস
শেরেবাংলা কৃষি বিশ্ববিদ্যালয় ১১ ডিসেম্বর ১৯৩৮ সালে “দি বেঙ্গল এগ্রিকালচারাল ইনস্টিটিউট” নামে প্রতিষ্ঠিত হয়। তৎকালীন অবিভক্ত বাংলার মুখ্যমন্ত্রী শেরেবাংলা আবুল কাশেম ফজলুল হক এটি প্রতিষ্ঠা করেন। প্রতিষ্ঠানটি এই অঞ্চলের প্রথম কৃষি শিক্ষা এবং গবেষণা প্রতিষ্ঠান। ১৯৪৭ সালে এটি “পূর্ব পাকিস্তান এগ্রিকালচারাল ইনস্টিটিউট” নামধারণ করে। ১৯৭১ সালে বাংলাদেশ স্বাধীন হওয়ার পর এর নাম “বাংলাদেশ কৃষি ইনস্টিটিউট”-এ পরিবর্তন করা হয়।
১৯৩৮ সালে প্রতিষ্ঠার পর থেকে এটি ঢাকা বিশ্ববিদ্যালয়ের কৃষি অনুষদ হিসেবে অন্তর্ভুক্ত ছিল। ১৯৬১ সালে বাংলাদেশ কৃষি বিশ্ববিদ্যালয় প্রতিষ্ঠার পর ১৯৬৪ সালে এই প্রতিষ্ঠানের একাডেমিক কার্যক্রম বাকৃবি-তে স্থানান্তরিত হয়। ১৫ জুলাই ২০০১ সালে এই প্রতিষ্ঠানকে ইনস্টিটিউট থেকে শেরেবাংলা কৃষি বিশ্ববিদ্যালয়ে রূপান্তরিত করা হয়।
শেরেবাংলা কৃষি বিশ্ববিদ্যালয় বাংলাদেশের ১৭তম সরকারি বিশ্ববিদ্যালয়। ২০০১ সালের জুলাইতে “শেরেবাংলা কৃষি বিশ্ববিদ্যালয় আইন, ২০০১” বাংলাদেশের জাতীয় সংসদে পাস হয়। ২০০১ সালের ১৫ জুলাই তৎকালীন প্রধানমন্ত্রী শেখ হাসিনা এই বিশ্ববিদ্যালয়ের ভিত্তিপ্রস্তর স্থাপন করেন এবং অধ্যাপক মোঃ শাদত উল্লাহকে প্রথম উপাচার্য হিসেবে নিয়োগ করে বিশ্ববিদ্যালয়ের কার্যক্রমের উদ্বোধন করেন।
শেকৃবি একটি অনুষদ নিয়ে বিশ্ববিদ্যালয় হিসেবে যাত্রা শুরু করে। ২০০৯ সালের ২২ জুনে রাষ্ট্রপতিকে আচার্য হিসেবে নিয়োগের জন্য সংসদে একটি বিল পেশ করা হয়। অন্যান্য অনুষদ যথা- কৃষিব্যবসা ও ব্যবস্থাপনা, এনিম্যাল সাইন্স ও ভেটেরিনারি মেডিসিন ও ফিসারিজ, একোয়াকালচার ও মেরিন সাইন্স অনুষদ যথাক্রমে ২০০৬, ২০১১ ও ২০১৭ সালে চালু করা হয়।
এই বিশ্ববিদ্যালয় থেকে এই পর্যন্ত প্রায় ৫,৭০০ জন স্নাতক এবং ৬০০ জন স্নাতকোত্তর লাভ করেছে।
ক্যাম্পাস
thumb|200px|সবুজ ক্যাম্পাস শেরেবাংলা কৃষি বিশ্ববিদ্যালয় বাংলাদেশের রাজধানী ঢাকার শেরে বাংলা নগরে অবস্থিত। শেকৃবি ক্যাম্পাস সবুজের সমারোহে ভরা, নির্মল বাতাস, নানা রঙের ফুল-পাখি-গাছপালায় পরিপূর্ণ। ঢাকার প্রকৃতিপ্রেমীরা এখানে বেড়াতে আসেন। এখানে সবুজ গাছ-গাছালির ফাঁকে ফাঁকেই অবস্থিত একাডেমিক ভবন, প্রশাসনিক ভবন, কেন্দ্রীয় গ্রন্থাগার, কেন্দ্রীয় গবেষণাগার, আবাসিক ভবন, মসজিদ, মন্দির, ক্যাফেটারিয়া ও অন্যান্য ভবন। এখানে আছে অনেকগুলো ফসলি ও গবেষণার জমি, ফুল, ফল ও ঔষধি বৃক্ষের বাগান, বটতলা, কাশবন, মেঠো পথ, কয়েকটি পুকুর, বিশালাকার খেলার মাঠ ইত্যাদি।
শিক্ষা কার্যক্রম
এই বিশ্ববিদ্যালয়ে তিনটি কোর্স চালু রয়েছে- স্নাতক (সম্মান), স্নাতকোত্তর ও ডক্টরেট। এখানে প্রায় ৩০৩ জন শিক্ষক শিক্ষাদান করছেন। এই বিশ্ববিদ্যালয়ে চারটি অনুষদ, ৩৫ টি বিভাগ রয়েছে।
ডিজিটালকরণ
বাংলাদেশের প্রথম ডিজিটাল বিশ্ববিদ্যালয় শেরেবাংলা কৃষি বিশ্ববিদ্যালয়। প্রতিটি শ্রেণীকক্ষে কেন্দ্রীয়ভাবে সুসংহত মাল্টিমিডিয়া সুবিধা রয়েছে। বাংলাদেশের একমাত্র ভার্চুয়াল ক্লাশরুম রয়েছে এই বিশ্ববিদ্যালয়ে । এখানে বসে ছাত্ররা বিশ্বের যে কোনো বিশ্ববিদ্যালয়ের (ভার্চুয়াল সুবিধাযুক্ত) যে কোন শিক্ষকের ক্লাশে অংশ নিতে পারবে এবং অন্য বিশ্ববিদ্যালয়ের ছাত্ররাও এই বিশ্ববিদ্যালয়ের শিক্ষকগণের লেকচার শুনতে পাবে। এই বিশ্ববিদ্যালয়ে সাউরেসের অর্থায়নের পাশাপাশি ইউজিসি, বিএআরসি, এফও, ইউনেস্কো ও হেকেপসহ অনেক প্রকল্পে কাজ চলছে। শেরেবাংলা কৃষি বিশ্ববিদ্যালয়ের নেতৃত্বে অন্যান্য কৃষি বিশ্ববিদ্যালয়গুলোকে সাথে নিয়ে শেকৃবি গড়ে তুলেছে কৃষি থিসিস এবং জার্নালের সর্ববৃহৎ ডিজিটাল আর্কাইভ  ।
অনুষদসমূহ
বর্তমানে বিশ্ববিদ্যালয়টির ৪ টি অনুষদের অধিনে ৩১টি বিভাগ রয়েছে।
গ্রন্থাগার
একাডেমিক ভবনের পশ্চিম ব্লক একসময় কেন্দ্রীয় গ্রন্থাগার হিসেবে ব্যবহৃত হত। বর্তমানে প্রশাসনিক ভবনের ঠিক পূর্ব পাশে ছয়তলা বিশিষ্ট স্বয়ংসম্পূর্ণ গ্রন্থাগার স্থাপন করা হয়েছে। সম্পূর্ণ স্বয়ংক্রিয় এবং আরএফআইডি টেকনোলজি সমৃদ্ধ এই গ্রন্থাগারে রয়েছে ৪০,০০০ এরও বেশি দেশি বিদেশি বই, বিভিন্ন জাতীয় ও আন্তর্জাতিক জার্নাল ও ম্যাগাজিনের এক বিশাল সংগ্রহশালা। এছাড়াও এই গ্রন্থাগারের জন্য একটি অ্যাপ SAUL  ডেভেলপ করা হয়েছে যার মাধ্যমে যখন তখন যেখানে সেখানে বসে দরকারি বই পড়া ও তথ্য সংগ্রহ করা যাবে। গ্রন্থাগারে সংরক্ষিত শেকৃবি সহ অন্যান্য কৃষি বিশ্ববিদ্যালয়ের জার্নাল ও থিসিস পেপারের জন্য একটি ডিজিটাল আর্কাইভ তৈরি করা হয়েছে (ইউজিসি ও হেকেপ এর সহায়তায়)। [ দেখুন http://www.saulibrary.edu.bd/]
গবেষণা
শেরেবাংলা কৃষি বিশ্ববিদ্যালয়ের শিক্ষক, গবেষক ও ছাত্ররা শেরেবাংলা কৃষি বিশ্ববিদ্যালয় রিসার্চ সিস্টেম (সাউরেস) এবং কেন্দ্রীয় গবেষণাগারের মাধ্যমে গবেষণা করে নতুন নতুন প্রযুক্তি আবিষ্কার করে যাচ্ছেন। উদ্ভাবিত প্রযুক্তির মধ্যে সাউ সরিষা-১, সাউ সরিষা-২, সাউ সরিষা-৩, বাংলাদেশের আবহাওয়ায় আলুবীজ ও পেঁয়াজ বীজ উৎপাদনে সফলতা, পমেটো, জামারুসান মূলা, বাংলাদেশের আবহাওয়ায় বিভিন্ন বিদেশী ফুলের উৎপাদন সফলতা উল্লেখযোগ্য। এছাড়া এই বিশ্ববিদ্যালয়ের একজন কৃতি শিক্ষক কর্তৃক উদ্ভাবিত ৮-১০ টি ধানের জাত প্রকাশের অপেক্ষায় আছে।
অধ্যাপক ড. মোঃ শহীদুর রশীদ ভূঁইয়া দেশের উচ্চ ফলনশীল সাউ সরিষা-১, সাউ সরিষা-২ ও সাউ সরিষা-৩ উদ্ভাবন করেন। অনেক শিক্ষক পেঁয়াজ, বিভিন্ন ফুল, ফল, বাসমতি ধান, মুলা নিয়ে গবেষণা করছেন। ড. একরামুল হকের উদ্যোগে ও বিশ্ববিদ্যালয়ের অর্থায়নে গড়ে উঠেছে আধুনিক টিস্যু কালচার ল্যাব। ড. এ. এফ. এম. জামাল উদ্দিন কাজ করছেন ফুল নিয়ে। তিনি দেশে প্রথম ল্যাসেনথিরাস গাছের ফুল ফুটান। তারই নেতৃত্বে বিশ্ববিদ্যালয়ের উদ্যানতত্ত্ব খামারে গোলাপ বাগানে নানা প্রজাতির লাল, হলুদ, সাদা, গোলাপী, পার্পল, কালো ও সবুজ রঙের প্রায় অর্ধশতাধিক গোলাপের উপর গবেষণা করা হয়। এসব প্রজাতির মধ্যে রয়েছে রেড বেবি, সুইট লাভ, পিংক স্মাইল, মিনি মনি, মিসিং লাভ, গ্লোমি সাম, চারমিং লেডি, লেমন স্টার, ড্রিম বাংলা, তাজমহল, প্রিনটেড মোম, গ্রেজি লাভ বাই কালার, ইয়োলো স্টার, স্লিপি মোম, পেইন ব্লু, বিজয় ৭১, সাউ কিং। এছাড়া তিনি জাহাঙ্গীরনগর বিশ্ববিদ্যালয়ের সাথে যৌথভাবে ফসলের উপর আর্সেনিকের প্রভাব হ্রাসের উপর গবেষণা করছেন। উদ্যানতত্ত্ব খামারে গড়ে উঠেছে জার্মপাজম সেন্টার, জার্মপাজম কেন্দ্রটিতে দেশী-বিদেশী বিভিন্ন জাতের ফল, ফুল ও ক্যাকটার্সের সমন্বয় সাধন করা হয়েছে এবং বিভিন্ন ফুল, ফল, অর্কিড ও মসলার চারা সংগ্রহের কার্যক্রম চলছে। এই সেন্টারে বিদ্যমান বিভিন্ন জাত একটি উন্নত মানের নার্সারি তৈরির উপকরণ সরবরাহ করবে এবং এটা হবে দেশী বিদেশী ও বিরল প্রজাতির উদ্যান ফসলের আধার। শেকৃবি বহিরাঙ্গন বিভাগ কৃষি প্রযুক্তি কৃষকদের দোরগোড়ায় পৌঁছে দিচ্ছে। এনজিওর মাধ্যমে সিরাজগঞ্জের প্রত্যন্ত এলাকার কৃষকদের মাঝে হাঁস-মুরগি পালন এবং ধান ও সরিষার আধুনিক চাষাবাদের ওপর ট্রেনিং কার্যক্রম চালাচ্ছে। তাছাড়া মানিকগঞ্জের ঘিওর, শিবালয়, দৌলতপুর, সাটুরিয়ায় কৃষকদের প্রশিক্ষণ দিচ্ছে। ২০০৪ ও ২০০৯ সালে বন্যায় ক্ষতিগ্রস্তদের হাতে আমন ধানের চারা ও সবজির বীজ পৌঁছে দিয়েছে বহিরাঙ্গন বিভাগ।
এই বিশ্ববিদ্যালয়ের মেডিসিন এন্ড পাবলিক হেলথ বিভাগের কৃতি শিক্ষক ও গবেষক ড. কে. বি. এম. সাইফুল ইসলাম প্রানি চিকিৎসা, শিক্ষা ও গবেষণায় বিশেষ অবদানের স্বীকৃতিস্বরূপ এ পর্যন্ত ২০ (বিশ) টিরও অধিক পূরস্কার, স্বীকৃতি ও বৃত্তি অর্জন করার বিরল গৌরব অর্জন করেছেন যার মধ্যে ১৬ (ষোল) টিই আর্ন্তজাতিক। ড. কে. বি. এম. সাইফুল ইসলামের সিকোয়েন্স করা ৮২৫টি জিন সিকোয়েন্স রাইবোসোমাল ডেটাবেজ প্রজেক্ট (আরডিপি) এর জিন ব্যাংকে সংরক্ষিত আছে। বর্তমানে তিনি মোরগ-মুরগী থেকে প্রোবায়োটিক বা উপকারী অনুজীব সনাক্তকরণ এবং তাদের বানিজ্যিক ব্যবহারের লক্ষ্যে কাজ করে যাচ্ছেন।
এ প্রতিষ্ঠানের ছাত্র এ এস এম কামাল উদ্দিন দেশের আনাচে-কানাচে ছড়িয়ে দিয়েছেন অমৃত কলার চাষ। তিনি পেঁপে ও আনারসের লাগসই চাষের প্রযুক্তি উদ্ভাবন করেন। ড. নূর মোহাম্মদ মিয়া ও ড. ছিদ্দিক আলীসহ অনেক কৃষিবিদ উচ্চ ফলনশীল ধান বি.আর-৩, বি আর-৪, বিআর-১০, বি আর-১১, বি আর-১৪, বি.আর-১৯, বি.আর-২৩ জাত আবিষ্কার করে শুধু নিজ দেশে নয় প্রতিবেশী ভারত, নেপাল, মিয়ানমার, ভিয়েতনাম, পশ্চিম আফ্রিকায় স্বীকৃতি পেয়েছেন। কাজী পেয়রার জনক ড. কাজী এম বদরুদ্দোজা এ বিশ্ববিদ্যালয়েরই ছাত্র । ড. কাজী এম বদরুদ্দোজা এবং ড.এস.এম জামান নামে দুজন কৃষি বিজ্ঞানী বাংলাদেশ সরকারের ‘সায়েন্টিস্ট এ্যামিরিটস’ পদে ভূষিত হয়েছিলেন। তাছাড়া জাতীয় ও আন্তর্জাতিক ক্ষেত্রে কৃষিতে অবদান রাখার জন্য এ প্রতিষ্ঠানের অনেক গ্রাজুয়েট স্বাধীনতা পুরস্কার, রাষ্ট্রপতি পুরস্কার, বিজ্ঞান একাডেমিক স্বর্ণপদক ও শেরেবাংলা পদকসহ বিভিন্ন ধরনের পদক লাভ করেন। ইনস্টিটিউট থাকাকালীন এই শিক্ষাপ্রতিষ্ঠানে শিক্ষার পাশাপাশি পেয়ারা ও কলার প্রজনন, জাত নির্বাচন, ছত্রাক ও কৃমিজনিত রোগ বিষয়ে গবেষণা, পানের জাত নির্বাচন, শিম জাতীয় সবজি-ফসল, ডাল ফসল, ধান, গমসহ প্রভৃতি ফসলের ওপর গবেষণা হতো।
মিনি আবহাওয়া স্টেশন
কৃষি গবেষণা কাজে আবহাওয়া সম্পর্কিত প্রয়োজনীয় তথ্যের জন্য একটি মিনি আবহাওয়া স্টেশন রয়েছে।
আবাসিক হল
thumb|200px|কাজী নজরুল ইসলাম হল thumb|200px|বেগম ফজিলাতুন্নেসা মুজিব হল
শেরেবাংলা কৃষি বিশ্ববিদ্যালয়ে ছাত্রদের জন্য চারটি এবং ছাত্রীদের জন্য তিনটি হল রয়েছে। প্রতিটি হল পরিচালনার দায়িত্বে আছেন একজন প্রভোস্ট এবং একাধিক সহকারী প্রভোস্ট।
আসন সংখ্যা
সর্বমোট আসনসংখ্যা = ৬২০,
অযোগ্যতা
লেভেল-১, সেমিস্টার-১ এ ফাইনাল পরীক্ষার পূর্বে যদি কোন ছাত্রের ৭০% ক্লাশ উপস্থিতি না থাকে তবে তার ভর্তি বাতিল বলে গণ্য হবে।
মাস্টার্স এবং পিএইচডি কোর্স
শেরেবাংলা কৃষি বিশ্ববিদ্যালয়ে প্রতি বছর ২ বার (জানুয়ারী-জুন এবং জুলাই-ডিসেম্বর সেমিস্টারে) মাস্টার্স এবং পিএইচডি কোর্সে ভর্তি করানো হয়। যে কোনো বিশ্ববিদ্যালয়ের (কৃষি সম্পর্কিত) ছাত্ররা এই দুটি কোর্সে ভর্তি হতে পারবেন। মাস্টার্সে সিজিপিএ ৩.৯০ অর্জনকারীরা সরাসরি পিএইচডি কোর্সে ভর্তি হতে পারবেন।
সহশিক্ষা কার্যক্রম
শেরেবাংলা কৃষি বিশ্ববিদ্যালয়ে সামাজিক ও সাংস্কৃতিক সংগঠনসমূহ:
রবীন্দ্র রূপসেনা
রবীন্দ্র রূপসেনা (Sinhala:රවීන්ද්‍ර රූපසේන) ছিলেন ১৯৫০ সালের সময়কার জনপ্রিয় শ্রীলঙ্কান চলচ্চিত্র অভিনেতা।
প্রাথমিক জীবন ও শিক্ষা
রূপসেনা নালান্দা কলেজ কলোম্বোতে পড়ালেখা করেন।